Boorabbin nasjonalpark

Boorabbin nasjonalpark er en nasjonalpark som ligger i Vest-Australia, vest for tettstedet Coolgardie. Parken har blitt kalt opp etter et aboriginsk navn for en steinformasjon i parken, som også har gitt navn til landsbyen med samme navn. Natur Nasjonalparken ligger på en høyslette. Bakken består hovedsakelig av sand, men vegetasjonen er mangfoldig tross dette. I parken er det hedelandskap, skogholt og busklandskap. Boorabbin er særlig kjent for et rikt villblomstflora og flere saltsjøer. Arter av Banksia, akasie, Hakea, sandeltre og gresstre er vanlige i parken. 17 pattedyrarter er kjent fra området, inkludert rovpungdyret Ningaui ridei. Det er også funnet 4 froskearter, 52 reptiler og 51 fugler her. Referanser